Pokok Teruntum Puteh

Teruntum putih atau teruntum adalah sejenis pokok tepi paya bakau yang terdapat di kawasan tropika. Taburannya terbentang dari Australia timur laut sehingga Madagascar dan garis pinggir laut Afrika Timur, termasuk negara-negara ASEAN. Nama botaninya Lumnitzera racemosa Willd.</small> 

Tumbuhan ini juga dikenal dengan nama-nama setempat rantau Nusantara lain antaranya:

 truntum (Jw.);
 duduk (Jw., Bal.);
 duduk laki-laki (Lam.);
 adu-adu (Md.);
 api-api balah (Sim.);
 api-api jambu (Bjr.);
 knias (Timor).

Gambaran 

Pokok Teruntum Puteh bertumbuh sehingga tinggi 8–9 meter. Kulit memecah rekah dan berwarna perang-merah mengandungi 15-19% tanin tetapi kayunya tidak mempunyai begitu banyak. Ranting-ranting yang muda kemerahan atau abu-abu, kadang-kadang sedikit berambut, dan gundul ketika menua.

Dedaun berkumpul di hujung ranting, bertangkai pendek hingga 10 mm. Lembaran daun menjangat, sedikit tebal, agak kaku; bundar telur terbalik menyempit hijau muda, 2–10 × 1–2.5 cm, hujung membundar bergerigi dengan sedikit lekukan.

Bunga dwijantina panjang 2–7 cm berwarna putih di ketiak daun 5 sejambak agak harum dan sarat nektar menjadi tarikan serangga. Tabung kelopak agak gepeng memanjang, lk. 6–8 mm, hijau muda, di pangkalnya dilindungi sepasang anak daun bentuk bundar telur melebar 1.5 mm; taju kelopak melebar, tinggi lk. 1 mm, kadang-kadang dengan kelenjar di hujungnya. Taju mahkota bentuk jorong, 4 × 2 mm, putih. Benang sari 10 helai, sama atau sedikit lebih panjang.

Buahnya 10–12 × 3–4 mm yang keras dan penuh serat teradaptasi mengapung atas air lautan.

Ekologi 

Teruntum menyebar luas mulai dari bahagian timur Afrika tropika dan Madagaskar, melalui Asia Selatan hingga ke selatan Tanah besar China dan Asia Tenggara termasuk seluruh kepulauan Nusantara, Papua New Guinea, utara benua Australia utara dan Polinesia. Di Asia Tenggara, jenis ini hampir tidak ditemukan di sepanjang pantai yang menghadap ke Lautan Hindi.

Kegunaan

Berubat
Cecair torehan batang pokok ini telah dilaporkan digunakan untuk rawatan herpes serta rasa gatal. Analisa kimia menunjukkan bahawa pokok ini mengandungi banyak sebatian, termasuk alkohol polisoprenoid di dalam daunnya, serta flavonoid, asid lemak rantai panjang, dan karbohidrat berat molekul rendah.

Perkayuan
Kayunya berat dan keras, kuat serta awet. Cocok digunakan sebagai konstruksi bangunan, jembatan, kapal, dan perabotan rumah tangga. Akan tetapi kayu ini jarang didapat dan ukurannya kecil-kecil, batang bebas cabang jarang melebihi 5 m, sementara batang yang tua acap bergeronggang. Kayu teruntum juga merupakan kayu bakar yang baik. Pepagannya kadang-kadang digunakan sebagai bahan penyamak.

Rujukan

Pautan luar

 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web Lembaga Taman Negara Singapura

  Lumnitzera racemosaWetlands Int’l – Indonesia Programme
 Gambar dan gambaran ringkas.
 Institut Sains Laut Australia (AIMS)
 Laporan Universiti Andhra, Vishapatnam, India

Combretaceae
Pokok bakau